Putrajaya Sentral

Putrajaya Sentral ialah sebuah stesen keretapi di timur Putrajaya, Malaysia dan merupakan stesen bagi perkhidmatan KLIA Transit dan MRT Putrajaya. Nama dahulu stesen ini adalah stesen ERL Putrajaya/Cyberjaya apabila KLIA Transit mula beroperasi pada 20 Jun 2002.

Ciri-ciri stesen

Lokasi
Stesen ini terletak di Presint 7, Putrajaya di sempadan Selangor-Putrajaya. Di barat stesen adalah  Lebuhraya Putrajaya-Cyberjaya manakala di barat laut stesen adalah persimpangan Putrajaya–Cyberjaya  Lingkaran Putrajaya. Juga terletak berhampiran adalah Hospital Putrajaya, Institut Kanser Negara, Balai Bomba dan Penyelamat Putrajaya, Depoh bas Nadiputra dan IPD Putrajaya.

Pelan stesen

Stesen ini adalah stesen bertingkat dimana aras platform terletak di atas tanah. Stesen ini mempunyai dua platform tengah di bawah ruang legar untuk perkhidmatan KLIA Transit. Terdapat kemudahan bagi Orang Kurang Upaya (OKU) seperti platform mesra OKU dan lif. Stesen ini adalah sebahagian daripada kompleks Putrajaya Sentral.

Perkhidmatan bas
Stesen ini terletak di hab bas utama bagi rangkaian bas Nadi Putra iaitu Putrajaya Sentral. Hanya satu laluan bas Nadi Putra oleh RapidKL yang berkhidmat di hab ini iaitu laluan P108 untuk ke Presint 1 dan 9. 

Laluan bas perantara MRT oleh RapidKL dari hab bas stesen MRT Putrajaya Sentral ialah laluan T508 (Presint 10), T509 (Wisma Putra, Presint 16, Alamanda), T510 (Ayer@8), T511 (Presint 2,3,4), dan T512 (Presint 11). 

RapidKL juga mengendalikan laluan bas henti-henti 506 untuk ke Puchong, Stesen LRT Kelana Jaya dan Bandar Utama serta laluan bas percubaan 451 untuk ke Bandar Baru Bangi dan Kajang (hanya tersedia pada hari bekerja, ke arah Kajang bermula 4.30 petang hingga 6.00 petang setiap 30 minit). 

Laluan bas dari pengendali bas lain turut berkhidmat di hab ini seperti laluan bas T 523 dari KR Travel & Tours Sdn Bhd untuk ke IOI City Mall, stesen KTM Serdang & Hab Lebuh Pudu, laluan bas 503 dari Causeway Link untuk ke Cyberjaya dan Taman Putra Perdana, serta laluan bas Hospital Putrajaya.

Rujukan

  

KLIA Transit